CELEX: 32017Y0728(01)
Language: bg
Date: 2017-07-18 00:00:00
Title: Решение на Европейския банков орган за изменение на решение на ЕБО в потвърждение, че непоисканите кредитни оценки на някои АВКО имат същото качество като техните поискани кредитни оценки (2016/C 266/05)

28.7.2017   
            
            
               BG
            
            
               Официален вестник на Европейския съюз
            
            
               C 244/3
            
         Решение на Европейския банков орган за изменение на решение на ЕБО в потвърждение, че непоисканите кредитни оценки на някои АВКО имат същото качество като техните поискани кредитни оценки (2016/C 266/05)
   (2017/C 244/03)
   СЪВЕТЪТ НА НАДЗОРНИЦИТЕ НА ЕВРОПЕЙСКИЯ БАНКОВ ОРГАН
   Като взе предвид Регламент (ЕС) № 1093/2010 на Европейския парламент и на Съвета от 24 ноември 2010 година за създаване на Европейски надзорен орган (Европейски банков орган), за изменение на Решение № 716/2009/ЕО и за отмяна на Решение 2009/78/ЕО на Комисията (1) („Регламента за ЕБО“ и „ЕБО“),
   Като взе предвид член 138 от Регламент (ЕС) № 575/2013 (2),
   КАТО ИМАТ ПРЕДВИД, ЧЕ:
   
               (1)
            
            
               Член 138 от Регламент (ЕС) № 575/2013 допуска използването на непоискани кредитни оценки на агенция за външна кредитна оценка („АВКО“) за определяне на рисковите тегла, присъждани на активи и задбалансови позиции за целите на изчисляването на изискванията за собствен капитал, при потвърждение от страна на ЕБО, че непоисканите кредитни оценки на АВКО имат същото качество като поисканите кредитни оценки на същата АВКО. В съответствие със същия член ЕБО трябва да отказва или отменя това потвърждение, особено ако АВКО е използвала непоискана кредитна оценка, за да упражни натиск върху оценявания субект, с цел той да поръча кредитна оценка или други услуги. В резултат на това на 22 юли 2016 г. беше публикувано Решение 2016/C 266/05 на ЕБО в потвърждение, че непоисканите кредитни оценки на някои АВКО имат същото качество като техните поискани кредитни оценки (3).
            
         
               (2)
            
            
               След публикуването на Решение 2016/C 266/05 на ЕБО са регистрирани или сертифицирани нови АВКО, по отношение на които също е необходимо да се извърши оценката, посочена в член 138 от Регламент (ЕС) № 575/2013. Освен това, една АВКО, която беше вече регистрирана към момента на публикуването на Решение 2016/C 266/05, започна да издава непоискани рейтинги след приемането на решението относно непоисканите рейтинги. На последно място, след публикуването на Решение 2016/C 266/05 регистрацията на Feri EuroRating Services AG ECAI като АКР (4) беше оттеглена, тъй като агенцията вече не удовлетворява изискванията на определението за АВКО в член 4, параграф 1, алинея 98 от Регламент (ЕС) № 575/2013. В резултат на описаните промени е необходимо да се извърши оценката, посочена в член 138 от Регламент (ЕС) № 575/2013, и по отношение на новите регистрирани или сертифицирани АВКО, и по отношение на една АВКО, която е започнала да предлага непоискани кредитни оценки, както и да се заличат препратките към органа, престанал да отговаря на условията за АВКО след публикуването на Решение 2016/C 266/05.
            
         
               (3)
            
            
               Съответните АВКО са уведомени за намерението на ЕБО да приеме настоящото решение и да им бъде дадена възможност да изразят мнение по него.
            
         
               (4)
            
            
               Решение 2016/C 266/05 следва да бъде съответно изменено,
            
         РЕШИ:
   Член 1
   Решение на Европейския банков орган № 2016/C 266/05 се изменя по следния начин:
   
               (1)
            
            
               Следните АВКО се добавят към списъка в приложението:
               
                           —
                        
                        
                           
                              Creditreform Rating AG,
                           
                        
                     
                           —
                        
                        
                           
                              Egan-Jones Ratings Co.,
                           
                        
                     
                           —
                        
                        
                           
                              HR Ratings de México, S.A. de C.V.,
                           
                        
                     
                           —
                        
                        
                           
                              INC Rating Sp. z o.o.,
                           
                        
                     
                           —
                        
                        
                           
                              modeFinance S.r.l.,
                           
                        
                     
                           —
                        
                        
                           
                              Rating-Agentur Expert RA GmbH.
                           
                        
                     
         
               (2)
            
            
               Следните АВКО се заличават от списъка в приложението:
               
                            
                        
                        
                           
                              Feri EuroRating Services AG.
                           
                        
                     
         Член 2
   Настоящото решение влиза в сила на двадесетия ден след публикуването му в Официален вестник на Европейския съюз.
   
   
      Подписано в Лондон на 18.юли 2017 година.
      
         
            За Съвета на надзорниците
         
         Andrea ENRIA
         
            Председател
         
      
   
   
      (1)  ОВ L 331, 15.12.2010 г., стр. 12.
   
      (2)  Регламент (ЕС) № 575/2013 на Европейския парламент и на Съвета от 26 юни 2013 година относно пруденциалните изисквания за кредитните институции и инвестиционните посредници и за изменение на Регламент (ЕС) № 648/2012 (ОВ L 176, 27.6.2013 г., стр. 1).
   
      (3)  ОВ C 266, 22.7.2016 г., стр. 4.
   
      (4)  Съобщение за печата ESMA71-99-376 от 29 март 2017 г.